....maksab....    Tere.......,  Kirjutan sulle,et sa teaksid, et minul ja ka teistel läheb võrreldes sinuga hästi.  ma kirjutan aeglaselt, sest tean, et sa ei oska kiiresti lugeda.  Me ei ela enam samas kohas. Jimmy luges lehest, et õnnetused juhtuvad 20km raadiuses kodunt, seega me kolisime. Ma ei saa hetkel sulle oma  aadressi saata, sest see pere, kes siin enne elas võttis majanumbrid kaasa, et nemad ei peaks aadressi vahetama.  Minu onu sai uue töökoha. Tema alluvuses on 500 inimest. Ta töötab kalmistul muruniitjana.  Minu õde sünnitas lapse. Ma täpselt veel ei tea kumb sündis, seega ei oska ma sulle veel hetkel öelda, kas sain onuks või tädiks.  Ilm on ka meil päris kena. Eelmisel nädalal sadas ainult kaks korda. Esimesel korral kolm päeva, teisel korral neli päeva.  Saadan sulle ka sinu lemmikvesti,  mida sa kindlasti nii väga igatsed. Nööbid lõikasin eest, et paki kaalu vähendada. Nad on vesti paremas taskus.  Austusega,  sinu....      ----Pealegi olen ma isaga Lissabonis käinud----    Tarvilik vara Teie sõnapagasisse kohaldamaks eesti matsikeelt -eurostandardile oleks järgmine:      1. püstihull- vertikaalidioot  2. võimunälg- poliitapetiit  3. kirikurott- klerikaalnäriline  4. vallavaene- munitsipaal-asotsiaal  5. avalik  naine-legaalleedi  6. ninatark- nasaalgeenius  7. altkäemaks-illegaal-manuaalne investeering  8. sõimusõna- vulgaarverb  9. tühi jutt- blankomonoloog  10. juhtoinas-mänedzherjäär  11. piiluja- visuaalpervert  12. rahvuslind-natsionaalprostituut  13. talutüdruk-agraarbeib  14. puupea-dendrodebiilik  15. sitaratas-fekaalovaal  16. sõjakavalus-militaartillikas  17. keelepeksja-lingvahuligaan  18. salaarmuke-illegaalne seksuaalsatelliit  19.  ilu-eedi-dekoratiivdändi  20. koosolek-oraalbakhanaal / kõneorgia        EESTI VANASÕNU EUROSTANDARDITELE VASTAVAS KEELES      Talisõiduvahendi jalaseid kata plekiga kalendriaasta kolmandas kvartalis, hobuveoki rattaid kalendriaasta esimeses kvartalis. (Rege rauta suvel, vankrit talvel.)    Aja lineaarne kulgemine kõrvaldab kõik keha pinnale tekitatud valusad moodustised. (Aeg kõik haavad parandab)    Tungiva vajaduse olemasolu tingib kastreeritud isasveise  maabumise tarbeveevõtukoha sisemusse. (Häda ajab härja kaevu)    Tööviljakuse eiramine on elimineeritud võimalusest omandada igapäevaseks eksisteerimiseks vajalikku energiakogust. (Kes ei tööta, see ei söö.)    Eakas pruunikarvaline imetajate esindaja ei omanda aeroobilist muusikalist liikumist (Vana karu tantsima ei õpi.)    Eksponentsiaalne treeningmanöövritel, lineaarne relvastatud konfliktis. (Raske õppustel, kerge lahingus)    Primaarne on väike lendav objekt  esijäseme haardes, kui suurem aviaator hoonet katval moodustisel. (Parem varblane peos kui tuvi katusel)    a) Suleline olend pesitsuspaiga rajatises viibides lendama ei õpi.  b) Sulgedega kaetud lennuvõimeline olend ei omanda aviatsioonireegleid temale omases mikrokeskkonnas  (Ega lind pesas lendama ei õpi)    Lollusega inimopositsioonis olev inimisik läheb kriisiolukorras kompromissile. (Targem annab järele)    Osaline kodulinnu embrüo on eelistatud õõnsale  lubjakivimoodustisele. (Parem pool muna kui tühi koor)    Esmaste seedenõrede eritamine tarvitatud tarbeveevõtukohta on ebasoovitav uue samalaadse valmimiseni. (Ära sülita vanasse kaevu enne kui uus valmis)    Elusorganismi üks kudedest on viskoossem kui lõhnatu värvitu maitsetu keemiline aine. (Veri on paksem kui vesi)    Hapnikku kandev kehavedelik on viskoossem kui lõhnatu värvitu maitsetu keemiline aine. (Veri on paksem kui vesi)    Hoia edaspidiseks vee ja teravilja segu  küpsetatud kujul, aga mitte vaeva selle hankimiseks. (Homseks hoia leiba, aga mitte tööd)    Ega hageja seedekulgla alguspunkti peale ei avaldata lühiajalist mehhaanilist survet. (Küsija suu pihta ei lööda.)    Intelligentset õpisüsteemi valdav isik ei domineeri oma tahtmistes. (Targem annab järele)    Omandatud professioon ei taotle rukkijahul baseeruvat pagaritoodet. (Amet ei küsi leiba)    Enamarenenud ajurakkudega isend genereerib eelise eespoolnimetatud omadusteta  isendile. (Targem annab järele)    Aegruumi neljas mõõde annab diskussiooni produkti. (Aeg annab arutust)        ----Pealegi olen ma isaga Lissabonis käinud----